Работна верзија од 31.05.2019

**Закон за лицата без регулиран граѓански статус**

I. ОПШТИ ОДРЕДБИ

**Предмет на законот**

Член 1

Со овој Закон се уредува начинот на прибирање и евиденција на личните податоци за лицата без регулиран граѓански статус, видот на податоците што се евидентираат, постапката (начинот) за стекнување својство на лице со посебен граѓански статус за лица без регулиран граѓански статус и дополнителниот упис на овие лица во матичната книга на родените согласно закон.

**Цел на законот**

**Член 2**

Цел на овој закон е стекнување на својство на лице со посебен граѓански статус, заради остварување на право за образование, здравствена заштита, социјална заштита и вработување со задолжително социјално осигурување согласно закон.

**Дефиниции**

**Член 3**

Одредени изрази употребени во овој закон, го имаат следново значење:

1. **„Лице без регулиран граѓански статус”** е лице кое живее на територија на Република Северна Македонија и/или е родено на територијата на Република Северна Македонија, не е запишано во матична книга на родени и нема својство на странец со регулиран престој.

2. **„Регистар за лица без регулиран граѓански статус”** е пропишана евиденција во електронска форма за привремено запишување на податоци на лица без регулиран граѓански статус согласно овој закон.

3. **„Посебна матична книга на родените”** е книга на родените во која се внесуваат податоци за лицата со утврден посебен граѓански статус и врз основа на која се издава посебен извод од матична книга на родените за овие лица со времен карактер.

4. „**Лице со посебен граѓански статус“** е лице кое е запишано во посебна матична книга на родените и врз на што може да остварува право за образование, здравствена заштита, социјална заштита и вработување со задолжително социјално осигурување, до завршување на постапката за дополнителен упис во матична книга на родените согласно закон.

**Примена на законот**

**Член 4**

Овој Закон се применува на лица кои живеат и/или се родени на територијата на Република Северна Македонија не се запишани во матична книга на родени согласно закон и немаат својство на странец со регулиран престој а се евидентирани согласно Јавниот повик објавен од 01.04.2018 до 01.11.2018 година. Овој закон се применува и на лицата за кои е во тек постапка за дополнителен упис во матична книга на родени пред објавување на Јавниот повик и децата кои се родени по завршувањето на јавниот повик а не исполнуваат услови за запишување во матична книга на родените согласно закон.

II . ПРИБИРАЊЕ И ВНЕСУВАЊЕ НА ПОДАТОЦИ ВО РЕГИСТАР

**Јавен повик за собирање на податоци**

Член 5

(1) Податоците за лица без регулиран граѓански статус, се прибираат врз основа на објавен Јавен повик од член (4) од овој закон и непосредна посета на лицата без регулиран граѓански статус во местото на престојувалиште/ живеалиште преку пополнување на прашалник.

(2) Јавниот повик од став (1) на овој член е објавен на веб (да се провери називот) страната на Управата за водење на матичните книги и Министерството за труд и социјална политика.

(3) Непосредната посета од став (1) на овој член се спроведува од службени лица на Управата за водење на матичните книги, Министерството за внатрешни работи, Центар за социјална работа и здруженија на граѓани при што се собираат податоците за лицата без регулиран граѓански статус со пополнување на прашалник.

(4) Прашалникот од став (1) на овој член задолжително содржи податоци за:

1. лицето без регулиран граѓански статус: име и презиме, час, ден, месец, година и место на раѓање, пол, адреса на живеалиште;

2. дете на лице без регулиуран граѓански статус: час, ден, месец, година и место на раѓањето, име и презиме, пол, адреса на живеалиште;

3. родителот на лице/дете без регулиран граѓански статус: име и презиме за таткото, мајката (и моминското презиме), час, ден, месец, година и место на раѓањето, име и презиме, пол, адреса на живеалиште и

4. регистарски број кој содржи 13 цифри групирани во 3 групи и тоа:

1. - I група: ден, месец и година на пополнување на прашалникот (8 цифри),   
   - II група: број на општина во која е пополнет прашалникот (3 цифри),   
   - III група: реден број на пополнување на прашалникот (2 цифри). 5.Адресата на лицата без регулиран граѓански статус се определува согласно нивниот исказ кој што е внесен во регистарот за лица без регулиран граѓански статус. Доколку лицата немаат пријавено адреса на живеење се евидентира адресата на ЦСР во местото на живеење.

**Запишување на податоци во регистар за лица без регулиран граѓански статус**

Член 6

(1) Податоците од член 5 став 4 на овој закон се запишуваат во Регистар за лица без регулиран граѓански статус.

(2) Регистарот од став (1) на овој член ги содржи податоците од членот 5 став 4 на овој закон.

3) Податоци од членот 5 став 4 на овој закон се внесуваат во рок од 30 дена од денот на донесување на актот од став (6) на овој член.

(4) Регистарот го води Управата за водење на матичните книги.

(5) Директорот на Управата за водење на матичните книги, овластува службено лице ( во понтамошен текст: Овластено лице) за внесување на податоци од став (2) на овој член во регистарот.

(6) Формата, содржината и начинот на водење на Регистарот од став (1) на овој член, ги пропишува Министерот за правда со подзаконски акт.

III. СТЕКНУВАЊЕ НА ПОСЕБЕН ГРАЃАНСКИ СТАТУС

**Стекнување на својство на лице со посебен граѓански статус**

**Член 7**

Овластеното лице врз основа на податоците внесени во Регистарот од член 6 став (2) од овој закон, донесува Решение со кое на лицето без регулиуран граѓански статус се определува својство на лице со посебен граѓански статус.

**Посебен извод на родени**

Член 8

1. Овластено лице врз основа на решението од член 7 на овој закон, врши упис на лицето со посебен граѓански статус во Посебна матична книга на родените.
2. По уписот од став (1) на овој член, на лицето со посебен граѓански статус му се издава посебен извод од матичната книга на родените.
3. Посебниот извод од став 2 на овој член на родени содржи:

* Фотографија од лицето, со димензија 3x 3,5 см со бела позадина не постара од шест месеци,
* регистарски број за лица со посебен граѓански статус и
* лични податоци од член 5 став 4 од овој закон.

1. Формата и содржината на Посебната матична книга на родените и посебниот извод од посебна матична книга на родени го пропишува Министерот за правда.
2. Посебниот извод на родени важи со исполнување на условите за дополнителниот упис во матичната книга на родени согласно закон.
3. Регистарски број на лицата со посебен граѓански статус го има истото значење како единствениот матичен број на граѓанинот при остварување на правото за образование, здравствена заштита, социјална заштита и вработување со задолжително социјално осигурување согласно закон.

Идентификациона исправа лица со посебен граѓански статус

Член 9

1. Министерството за внатрешни работи, врз основа на посебниот извод на родени од член 8 став (2) од овој закон, на лицето со посебен граѓански статус му издава идентификациона исправа, која не е во биометриска форма со рок на важење од пет години.
2. Идентификациона исправа од став (1) на овој член задолжително го содржи посебниот регистарски број за лица со посебен граѓански статус и истата се обновува.
3. За издадењето на идентификациона исправа се известува Управата за водење на матични книги
4. Формата и содржината на идентификациона исправа за лица со посебен граѓански статус ја пропишува Министерот кој ги врши работите од областа на внатрешните работи.
5. Идентификациона исправа од став (1) од овој член се издава најдоцна во рок од 30 дена од денот на доставувањето на посебниот извод на родените.

IV. ПРАВА ЗА ВРЕМЕ НА СТАТУСОТ

Член 10

Лицето со посебен граѓански статус остварува право за образование, здравствена заштита, социјална заштита и вработување со задолжително социјално осигурување согласно закон.

V.ПРОДОЛЖУВАЊЕ НА ПОСТАПКАТА ДО

ДОПОЛНИТЕЛЕН УПИС ВО МАТИЧНАТА КНИГА НА РОДЕНИТЕ

Член 11

1. По добиеното известување од член 9 став 3, овластеното лице по службена должност во рок од 30 дена поведува постапка за потврдување, изменување и/или дополнување на податоците од член 5 став (4) на овој закон.
2. Постапката од став 1 на овој член трае до донесување на решение за дополнителен упис во матичната книга на родените согласно закон.
3. Во постапката од став 1 на овој член овластеното лице може да користи и изјава од двајца сведоци нотарски заверена, потврда и списи од надлежни институции за докажување на местото и датумот на раѓањето.
4. Во постапката од став (1) на овој член, Управата за водење на матичните книги соработува со државни органи, организации и здруженија на граѓани.
5. Доколку се исполнети условите со овој закон, овластеното лице донесува Решение за дополнителен упис во матичната книга на родените согласно закон.

**VI. ЗАШТИТА НА ЛИЧНИТЕ ПОДАТОЦИ**

Член 12

Управата собира, обработува, користи, чува и брише лични податоци и податоци под услови и на начин утврдени со овој закон и прописите за заштита на лични податоци и води Регистар за лица без регулиран граѓански статус и Посебна матична книга на родените за кои е овластена со закон, исклучиво за целите предвидени во овој закон.

Личните податоци за лицата без регулиран граѓански статус, внесени во Регистарот за лица без регулиран граѓански статус и во Посебната матична книга на родените веднаш се бришат во случаите кога ќе се утврди дека не се точни или престанале причините, односно условите заради кои личниот податок е внесен во евиденцијата.

Податоците содржани во Регистарот за лица без регулиран граѓански статус и во Посебната матична книга на родените од нивното внесување, сé до нивното бришење смеат да се даваат под услови и на начин предвидени со овој закон.

Правото на субјектот на лични податоци на пристап и исправка на неговите лични податоци со кои располага Управата, како и обврската за заштита на личните податоци се обезбедуваат под услови и на начин утврдени со закон.

Управата е должна да обезбеди тајност и заштита на обработката на личните податоци на субјектот на лични податоци, при што мора да примени соодветни технички и организациски мерки за заштита од случајно или незаконско уништување на личните податоци, или нивно случајно губење, преправање, неовластено откривање или пристап, особено кога обработката вклучува пренос на податоци преку мрежа и заштита од какви било незаконски облици на обработка.

Списите што се употребени во постапката за запишување во Регистарот за лица без регулиран граѓански статус и во Посебната матична книга на родените (пријави за запишување, записници, одлуки и други писмена) се од трајна вредност.

Регистарот за лица без регулиран граѓански статус и Посебната матична книга на родените се од трајна вредност.

VII. НАДЗОР И ИНСПЕКЦИСКИ НАДЗОР

Член 13

Надзор над овој закон врши Министерството што ги врши работите од областа на правните работи а инспекциски надзор го врши Државниот Управен инспекторат.

VIII ПРЕКРШОЧНИ ОДРЕДБИ

Член 14

1. Глоба во износ од 50 до 150 евра во денарска противвредност ќе му се изрече на овластено службено лице доколку:

* податоци од Јавниот повик не ги внесе во Регистарот во рокот предвиден со овој закон. (член 6 став 6)
* на лицето не му издаде **посебен извод на родени согласно овој закон**(член 8 став 1)
* не издаде личната карта согласно овој закон. (член 9)
* не ја продолжи постапката согласно овој закон (член 11)

(2) Надлежен орган за изрекување на прекршочни санкции по ставот (1) од овој член е надлежен суд.

Прекршочен платен налог

Член 15

1. За прекршоците од член 14 на овој закон, надлежниот инспекциски орган, на сторителот на прекршокот му издава прекршочен платен налог согласно Законот за прекршоците.
2. Формата и содржината на прекршочниот платен налог го пропишува министерот надлежен за работите од областа на правните работи во рок од 15 дена од денот на донесување на овој закон.

IX.ПРЕОДНИ И ЗАВРШНИ ОДРЕДБИ

Член 17

Подзаконските акти предвидени во овој закон ќе се донесат во рок од 30 дена по влегување во сила од овој закон.

Член 19

Овој Закон влегува во сила осмиот ден од денот на објавувањево „ Службен весник на Република Северна Македонија“ а ќе се применува три месеци од денот на влегување во сила.